<<Հայաստանի գյուղական համայնքներում աղքատության կրճատմանը նպաստելու նպատակով քիմիական անվտանգության բարելավման ոլորտում ձեռք բերված փորձի տարածում>> ծրագրի շրջանակներում Արնիկա ասոցիացիան օգնում է տեղական հասարակական կազմակերպությանը` մշակելու ժամկետանց թունաքիմիկատների վնասազերծման պլան: Հուլիս ամսին Չեխիայի Հանրապետությունից Հայաստան էր մեկնել 6 հոգուց բաղկացած մի խումբ, որի կազմում ընդգրկված էին տարբեր համալսարանների երիտասարդ մասնագետներ, իսկ ավելի ստույգ, մասնագետներ Բռնոյի Մասարիկ համալսարանի Թունավոր միացությունները շրջակա միջավայրում հետազոտական կենտրոնից, Պրագայի քիմիական տեխնոլոգիայի ինստիտուտից և շրջակա մրջավայրի հարցերով մասնագետներ` Արնիկա ասոցիացիայից: Նրանք հետազոտել են ժամկետանց թունաքիմիկատների 4 պահեստ և մետալուրգիական արդյունաբերության թափոնների մեկ գերեզմանոց: Արնիկայի և ՀԿՀԱԱՇՄ –ի 18 ամիս տևողությամբ համատեղ ծրագիրը ֆինանսավորվում է Եվրամիության, ՄԱԿ-ի Զարգացման ծրագրի և արտասահմանյան հիմնադրամների կողմից: